AaB fik ikke den cheftræner, de havde håbet på. Det mener Ekstrabladets fodboldekspert Michael Qureshi, som tror, at klubben hellere ville have haft en træner fra udlandet.

Den sportslige ledelse i AaB har umiddelbart hænderne over hovedet efter, at det i dag kom frem, at den nye cheftræner efter sommerferien hedder Lars Søndergaard. Ekstrabladets fodboldekspert Michael Qureshi tror dog ikke, at den nuværende Sønderjyske-træner var ønske-træneren i AaB. - Det nok ikke det, som AaB-ledelsen håbede på fra start af. De ville nok gerne have haft en kombination af noget mere profileret - og en træner, som kunne byde ind med noget andet end Kent Nielsen. Der har da også været store, udenlandske navne med i træner-kapløbet. Blandt andre har den tidligere Real Madrid-stjerne Fernando Morientes flirtet med AaB. Også USA's tidligere landstræner, Bob Bradley, forhandlede en overgang med AaB-ledelsen. - Jeg tror, at Bob Bradley var det oplagte valg, men han trak selv sit kandidatur - og så stod AaB tilbage med Lars Søndergaard, vurderer Michael Qureshi.